רק לא זה

רק לא זה (באנגלית: Nobody Wants This) היא סדרת קומדיה רומנטית שנוצרה על ידי ארין פוסטר, בכיכובם של קריסטן בל, אדם ברודי, ג'סטין לופה וטימותי סימונס. במרכז העלילה מערכת יחסים בין אישה אגנוסטית וישירה לרב בקהילה יהודית בארצות הברית.

הסדרה עלתה לשירות הזרמת המדיה נטפליקס ב-26 בספטמבר 2024. ב-10 באוקטובר 2024, לאחר ההצלחה של העונה הראשונה, נטפליקס הודיעה שהסדרה תחודש לעונה שנייה,  שעתידה לעלות לשירות ב-23 באוקטובר 2025.

תקציר העלילה

 עונה ראשונה 
ג'ואן (קריסטן בל) מפיקה יחד עם אחותה מורגן (ג'סטין לופה) פודקאסט העוסק במיניות ובמערכות יחסים. במסיבה שהיא מוזמנת אליה, היא פוגשת בנואה (אדם ברודי), המוצא חן בעיניה. היא אינה יודעת שהוא רב, ושרק לאחרונה נפרד מבת זוגו (היהודייה) רבקה. ג'ואן ונואה מתיידדים ומפתחים בהדרגה קשר רומנטי. במסגרת יחסיהם היא נחשפת למנהגים יהודיים החדשים לה, כגון הדלקת נרות שבת, קידוש ובת מצווה. אמו של נואה מתנגדת לקשר שלו עם "שיקסע", ומנסה לשכנעו לשוב לרבקה. הפער הדתי בולט כשג'ואן מגיעה למפגש עם הוריו של נואה ומביאה כשי מאכל הכולל פרושוטו. קושי נוסף מתעורר כאשר לנואה מוצעת משרת הרב הבכיר בבית-הכנסת שלו, שאיננו יכול לקבל כשבת-זוגו גויה. הוא מנסה לשכנע את ג'ואן להתגייר, והיא מסכימה בתחילה, אך לאחר שיחה טעונה עם רבקה היא חוזרת בה ומחליטה להיפרד ממנו כדי שלא להיות לנטל עליו. נואה נמלך בו ומצהיר שהוא מעדיף אותה על פני משרת הרבנות.

 עונה שנייה 
עלילת העונה השנייה עוסקת בהמשך הסיפור הרומנטי-קומי של ג'ואן ונואה. לאחר הסוף הטוב של העונה הראשונה, בו נואה בחר בג'ואן על פני משרת רבנות בכירה, למרות ההבדלים הדתיים, הזוג נכנס לשלב "ירח הדבש" של הזוגיות. הם מאושרים ומתאהבים עמוק יותר, אבל המציאות טופחת על פניהם: ג'ואן ממשיכה לתהות בשאלת החיבור שלה ליהדות לצורכי הגיור והקשר של הגיור להתקדמות הקשר הזוגי, והשניים מתמודדים עם שאלות מורכבות בנושאים הקשורים לזהות, משפחה, מחויבות ועוד. המשפחות שלהם ממשיכות להתנגד (אמו של נואה רוצה אותו עם יהודייה), ויש אתגרים חדשים כמו לחץ חברתי, סודות מהעבר ודיונים על עתיד משותף, כולל נישואים וילדים. העונה מוסיפה דמויות כמו סת' רוגן כשחקן משנה, ומתמקדת בהומור קליל על הבדלים תרבותיים יהודיים-נוצריים, תוך התמודדות עם נושאים כמו אשמה, שותפויות וגילוי עצמי. 

צוות השחקנים
דמויות ראשיות
שחקנ/יתדמות קריסטן בל  ג'ואן, מפיקת הסכתים אגנוסטית אדם ברודי  נואה רוקלוב, רב יהודי ג'סטין לופה  מורגן, אחותה של ג'ואן ושותפתה להפקת הסכתים טימותי סימונס  סשה רוקלוב, אחיו של נואה

דמויות משניות
שחקנ/יתדמות ג'קי טון  אסתר רוקלוב, אשתו של סשה מייקל היצ'קוק  הנרי שרי קולה  אשלי, סוכנת ההסכתים של ג'ואן ומורגן שילה ברמן  מרים רוקלוב, בתם בת ה-12 של אסתר וסשה סטפני פארסי  לין, אמם של ג'ואן ומורגן אמילי ארלוק  רבקה, בת זוגו לשעבר של נואה טובה פלדשו בינה רוקלוב, אמם של נואה וסשה פול בן-ויקטור  אילן רוקלוב, אביהם של נואה וסשהסטיבן טובולובסקי  הרב הבכיר של קהילת בית הכנסת "חי"

הפקה
פיתוח
ב-1 במרץ 2023 הכריזה "נטפליקס" על הפקת סדרה קומית מאת ארין פוסטר שתתבסס באופן רופף על חוויותיה האמיתיות של פוסטר. כמו כן, הוכרז על ליהוקה של קריסטן בל לתפקיד ראשי בסדרה, ועל צירופו של סטיבן לויתן כמפיק שותף בסדרה, לצד פוסטר ובל.

ב-15 במאי 2024 הוכרז על שמה הרשמי של הסדרה ועל עלייתה לשירות הזרמת המדיה ב-26 בספטמבר 2024.

הסדרה חודשה לעונה שנייה באוקטובר 2024, זמן קצר לאחר עלייתה בספטמבר.

ליהוק
בהכרזה על הפקת הסדרה במרץ 2023, הוכרז על כיכובה של בל בתפקיד הראשי. באפריל 2023, נמסר על ליהוקו של אדם ברודי לגילום דמותו של נואה, התפקיד הראשי הגברי, והוכרז כי דמותה של בל תיקרא ג'ואן. בינואר 2024, הוכרז על ליהוקם של ג'סטין לופה וטימותי סימונס לצוות השחקנים הראשי, ושל ג'קי טון, מייקל היצ'קוק, פול בן-ויקטור, שרי קולה, שילה ברמן, סטפני פארסי, טניה ריימונד וטובה פלדשו לצוות השחקנים המשני. במאי 2024 נמסר כי אמילי ארלוק תחליף את טניה ריימונד.

בפברואר 2025, הוכרז כי העונה השנייה של הסדרה צירפה את לייטון מיסטר ומיילס פאולר כשחקני אורח. מיסטר תגלם את אבי, הנמסיס של ג'ואן מתקופת חטיבת הביניים, שכעת היא משפיענית אינסטגרם בתחום ההורות. פאולר יגלם את לני, חבר קבוצת הכדורסל "Matzah Ballers" של ננואה, שיוצא לדייט עם מורגן.

 נתוני צפייה 
עם צאתה, הסדרה הגיעה למקום השני בטבלת הסדרות הנצפות של נטפליקס עם 10.3 מיליון צפיות בארבעת הימים הראשונים שלה בנטפליקס. הסדרה זכתה לשבחי מבקרים וקהל, ולמרות זאת ברשתות חברתיות עלו טענות שלפיהן הסדרה מציגה יהודים באופן סטריאוטיפי ושלילי.

 פרסים ומועמדויות 
פרסתאריךקטגוריהעבורתוצאהמקורפרס גלובוס הזהב2025סדרת הקומדיה או הסדרה המוזיקלית הטובה ביותר"רק לא זה" השחקנית הטובה ביותר בסדרת קומדיה או סדרה מוזיקליתקריסטן בל השחקן הטוב ביותר בסדרת קומדיה או סדרה מוזיקליתאדם ברודי פרס אמי לבידור בפריים טיים2025סדרת הקומדיה הטובה ביותר"רק לא זה"השחקן הראשי הטוב ביותר בסדרת קומדיהאדם ברודיהשחקנית הראשית הטובה ביותר בסדרת קומדיהקריסטן בלפרס הטלוויזיה של ג'ותהם2025הופעת המשנה הטובה ביותר בסדרת קומדיהטימותי סימונספרס סטלייט2025השחקן הטוב ביותר בקומדיה או סדרה מוזיקליתאדם ברודיהשחקנית הטובה ביותר בקומדיה או סדרה מוזיקליתקריסטן בלפרס בחירת מבקרי הטלוויזיה2026סדרת הקומדיה הטובה ביותר"רק לא זה"השחקן הטוב ביותר בסדרת קומדיהאדם ברודיהשחקנית הטובה ביותר בסדרת קומדיהקריסטן בלשחקן המשנה הטוב ביותר בסדרת קומדיהטימותי סימונסשחקנית המשנה הטובה ביותר בסדרת קומדיהג'סטין לופהפרס המוזיקה במדיה של הוליווד2024פיקוח מוזיקלי - טלוויזיהאסתי חיים וזכרי דאוס2025מאניש ראוואל, טום וולף וג'ונתן ליהי

 יהדות בסדרה 
הסדרה משלבת במבנה העלילתי שלה התייחסויות שונות למסורת היהודית, הן באמצעות דמויות של רבנים וחיי קהילה והן דרך אזכורים של חגים, טקסים ומנהגים. ההתייחסות למסורת נעשית לרוב בהקשר תרבותי וחברתי ולא דתי, ומשמשת כלי לבחינת זהות יהודית עכשווית בתפוצות. הסדרה מציגה את המפגש בין ערכים יהודיים מסורתיים לבין תפיסות מודרניות וליברליות, ולעיתים עושה שימוש באירוניה או בהומור כדי להבליט את הפער שבין עולמות אלה. עם זאת, הייצוג של המסורת היהודית בסדרה נחשב חלקי ואינו שואף לאותנטיות דתית מלאה.

באחת הסצנות בפרק השישי של העונה השנייה של הסדרה, הדמות שמגלם הרב ניל (סת' רוגן) אומרת לדמותו של נואה (אדם ברודי) כי דרשה ששמע ממנו בט"ו בשבט "שינתה את הדרך שבה הוא מתאבל". הצופים הבחינו בטעות והעירו כי כנראה הכוונה הייתה לתשעה באב, יום האבל על חורבן בתי המקדש, ולא לט"ו בשבט, חג האילנות. חלק מהגולשים אף טענו שמדובר ברשלנות תסריטאית ובחוסר ידע בסיסי במסורת היהודית. אחרים סברו שהבלבול נעשה בכוונה, כחלק מהצגת דמותו של רוגן כאדם קומי ומנותק מהמסורת. לפי פרשנות זו, דמותו של אדם ברודי לא מתקנת את רוגן מפני שהיא מבקשת להתקבל לעבודה בבית הכנסת שבו הוא המראיין.

קישורים חיצוניים








הערות שוליים

קטגוריה:סדרות טלוויזיה אמריקאיות שעלו לשידור בשנת 2024
קטגוריה:סדרות קומדיה רומנטית אמריקאיות
קטגוריה:תוכניות טלוויזיה על יהודים ויהדות
קטגוריה:נטפליקס: תוכניות וסדרות